**Trece timpul**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alaltăieri, eram ieduţă...

săream să rup câte-o crenguţă

cu flori albe de salcâm,

apoi m-ascundeam în fân.

Ieri, am fost o veveriţă

mândra de a mea codiţă,

ronţăiam alune verzi

şi alergam prin livezi.

Astăzi, sânt o pisicuţă

graţioasă şi drăguţă;

languroasă mă dezmierd,

între perne, acum, mă pierd.

Mâine – o vulpe şireată,

voi da iama în poiată

să umplu un coş cu ouă,

că peste o zi, pui de aur vor ieşi.

Poimâine, ca o leoaică

îmi voi apăra puiuţii,

voi vâna să le-aduc hrană

să crească micuţii.

Trece timpul şi iubirea

zi de zi sporeşte...

Bine-mi şade să fiu mamă,

dagostea-mi prieşte!